b'\n_START_ARTICLE_\nJakob Palvadre\n_START_PARAGRAPH_\nJakob Palvadre (27. aprill 1889 T\xc3\xb5lliste vald, Korij\xc3\xa4rve k\xc3\xbcla \xe2\x80\x93 11. oktoober 1936 Leningrad) oli Eesti poliitik ja N\xc3\xb5ukogude s\xc3\xb5jav\xc3\xa4elane.\n_START_SECTION_\nNoorus ja perekond\n_START_PARAGRAPH_\nJakov Palvadre kasvas \xc3\xbcles Sangaste Korij\xc3\xa4rve k\xc3\xbcla Kalomatsi (Meiga) keskmiktalu perepojana. K\xc3\xbcmnest lapsest kasvas \xc3\xbcles kuus teotahtelist ja haridusjanust poega: Rein (1875\xe2\x80\x931960) \xe2\x80\x93 tulevane taluperemees ja seltsitegelane, Jaan (1881\xe2\x80\x931957) \xe2\x80\x93 rahvakooli\xc3\xb5petaja, talunik ja vallavanem, Peeter (1884\xe2\x80\x931928) \xe2\x80\x93 raudteeametnik, Anton (1886\xe2\x80\x931942) \xe2\x80\x93 jurist ja riigitegelane, Jakob \xe2\x80\x93 punane v\xc3\xa4ejuht ja ajalooprofessor, Juhan (1892\xe2\x80\x931977) \xe2\x80\x93 g\xc3\xbcmnaasiumi\xc3\xb5petaja ja koolidirektor.\n_START_SECTION_\nTegevus enne Esimest maailmas\xc3\xb5da\n_START_PARAGRAPH_\nJakob \xc3\xb5ppis Karula kihelkonnakoolis ja Valga linnakoolis, l\xc3\xbclitus nagu vennadki aktiivselt revolutsioonilisse liikumisse. Sangaste kihelkonnas oli 1905 \xc3\xbcsna tormiline. Suur osa sotsiaaldemokraatliku meelsuse levitamisel Sangastes oli tollastel Riia vaimuliku seminari \xc3\xb5pilastel Anton Palvadrel ja Rein Eliaseril (1885\xe2\x80\x931941). _NEWLINE_1906 astus ta VSDT(b)P Valga komiteesse, kus oli noorte organiseerija kuni 1908. L\xc3\xbchiaegse arreteerimise t\xc3\xb5ttu oli ta 1907 sunnitud linnakoolist lahkuma. Sooritanud eksternina rahvakooli\xc3\xb5petaja eksamid, oli ta aasta kodukohas Iigaste vallakooli \xc3\xb5petaja. S\xc3\xbcgisel 1909 viibis l\xc3\xbchikest aega Tartus ja P\xc3\xa4rnus, kus t\xc3\xb6\xc3\xb6tas ajalehe Meie Kodumaa toimetuses. 1910 sai ta koha Virulase toimetusse Tallinnas, kus aasta l\xc3\xb5pul sotsiaaldemokraatlikus tegevuses s\xc3\xbc\xc3\xbcdistatuna vangistati. Viibinud \xc3\xbcle aasta eeluurimisvanglas, m\xc3\xb5isteti ta 1912 Riias Liivimaa sotsiaaldemokraatide vastu peetud suurprotsessil \xc3\xb5igeks. Jakob Palvadre kaitsmine sel protsessil oli deb\xc3\xbc\xc3\xbcdiks advokaadina vend Antonile, kes aastatel 1907\xe2\x80\x931908 oli \xc3\xbche 1905. aastal peetud k\xc3\xb5ne p\xc3\xa4rast ka ise kaheksa kuud kindlusvanglas istunud. P\xc3\xa4rast protsessi v\xc3\xb5eti Jakob kohe s\xc3\xb5jav\xc3\xa4kke ja saadeti Ida-Siberisse sap\xc3\xb6\xc3\xb6riv\xc3\xa4eossa, kust ta vabanes kevadel 1914._NEWLINE_Kui puhkes I maailmas\xc3\xb5da, v\xc3\xb5eti Jakob uuesti s\xc3\xb5jav\xc3\xa4kke. Valitsusvastase enamliku kihutust\xc3\xb6\xc3\xb6 eest kaardiv\xc3\xa4e sap\xc3\xb6\xc3\xb6ripataljonis edelarindel vahistati ta 1916. aasta l\xc3\xb5pul.\n_START_SECTION_\nTegevus revolutsioonikeerises\n_START_PARAGRAPH_\nVeebruarirevolutsioon vabastas Jakob Palvadre trahviroodust ja ta valiti polgukomitee esimeheks. Septembris 1917 saadeti polk rindelt pealinna, kus ta l\xc3\xbclitus VSDT(b)P Petrogradi Eesti organisatsiooni tegevusse. 1917. aasta oktoobris valiti Jakov Palvadre soldatitekomitee esimeheks ning esitati ka Asutava Kogu kandidaadiks bol\xc5\xa1evike poolt._NEWLINE_Kui Saksa okupatsiooniv\xc3\xa4gede eest Tallinnast evakueerunud bol\xc5\xa1evikud ja punakaartlased m\xc3\xa4rtsi algul 1918 Petrogradi j\xc3\xb5udsid, alustati seal neist eesti kommunistliku pataljoni formeerimist, kuhu astus ka Jakob Palvadre, kes rindemehena 1. Tallinna kommunistliku pataljoni (1-\xd0\xb3\xd0\xbe \xd0\xa2\xd0\xb0\xd0\xbb\xd0\xbb\xd0\xb8\xd0\xbd\xd1\x81\xd0\xba\xd0\xbe\xd0\xb3\xd0\xbe \xd1\x8d\xd1\x81\xd1\x82\xd0\xbe\xd0\xbd\xd1\x81\xd0\xba\xd0\xbe\xd0\xb3\xd0\xbe \xd0\xba\xd0\xbe\xd0\xbc\xd0\xbc\xd1\x83\xd0\xbd\xd0\xb8\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb3\xd0\xbe \xd0\xb1\xd0\xb0\xd1\x82\xd0\xb0\xd0\xbb\xd1\x8c\xd0\xbe\xd0\xbd\xd0\xb0) komand\xc3\xb6riks valiti. Suve hakul 1918 saadeti Jakob Palvadre poolt juhitud pataljon Smoln\xc3\xb5i kaitselt Uurali rindele, t\xc5\xa1ehhi leegion\xc3\xa4ride ja valgekaartlaste vastu. 1918. aasta aprillis valiti Jakob Palvadre VK(b)P KK Eesti Osakondade Keskkomiteesse._NEWLINE_1918. aasta mais Ufaa kubermangus toetas bol\xc5\xa1evike v\xc3\xb5imu, Uurali rindel admiral Aleksandr Kolt\xc5\xa1aki v\xc3\xa4gede vastu Eesti kommunistliku pataljoniga (\xd0\xad\xd1\x81\xd1\x82\xd0\xbe\xd0\xbd\xd1\x81\xd0\xba\xd0\xb8\xd0\xb9 \xd0\xba\xd0\xbe\xd0\xbc\xd0\xbc\xd1\x83\xd0\xbd\xd0\xb8\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd0\xb1\xd0\xb0\xd1\x82\xd0\xb0\xd0\xbb\xd1\x8c\xd0\xbe\xd0\xbd) ,._NEWLINE_8. juunist 1918 s\xc3\xb5dis Jakob Palvadre L\xc3\xa4\xc3\xa4ne-Siberis T\xc5\xa1ehhoslovakkia korpusega.\n_START_SECTION_\nEesti Vabaduss\xc3\xb5da\n_START_PARAGRAPH_\nSaksa okupatsiooni l\xc3\xb5pus Eestis s\xc3\xbcgisel 1918, saadeti novembri keskpaiku 1918 Eestisse ka Jakob Palvadre, kelle \xc3\xbclesandeks oli relvastatud m\xc3\xa4ssu organiseerimine Tallinnas._NEWLINE_20. aprillist 1919 Eesti T\xc3\xb6\xc3\xb6rahva Kommuuni Eestimaa Punaarmee S\xc3\xb5ja-revolutsioonin\xc3\xb5ukogu (\xd0\xa0\xd0\x92\xd0\xa1 \xd0\xad\xd1\x81\xd1\x82\xd0\xbb\xd1\x8f\xd0\xbd\xd0\xb4\xd1\x81\xd0\xba\xd0\xbe\xd0\xb9 \xd0\x9a\xd1\x80\xd0\xb0\xd1\x81\xd0\xbd\xd0\xbe\xd0\xb9 \xd0\x90\xd1\x80\xd0\xbc\xd0\xb8\xd0\xb8) liige;_NEWLINE_Tulemusteta tagasi Venemaale j\xc3\xb5udnud, kerkis Jakob Palvadre aga j\xc3\xa4lle eesti punaste k\xc3\xbctipolude etteotsa. 20. aprillist 1919 m\xc3\xa4\xc3\xa4rati ta Eesti T\xc3\xb6\xc3\xb6rahva Kommuuni Eestimaa Punaarmee S\xc3\xb5ja-revolutsioonin\xc3\xb5ukogu ehk nn. Eesti Punaarmee s\xc3\xb5jan\xc3\xb5ukogu liikmeks (\xd0\xa0\xd0\x92\xd0\xa1 \xd0\xad\xd1\x81\xd1\x82\xd0\xbb\xd1\x8f\xd0\xbd\xd0\xb4\xd1\x81\xd0\xba\xd0\xbe\xd0\xb9 \xd0\x9a\xd1\x80\xd0\xb0\xd1\x81\xd0\xbd\xd0\xbe\xd0\xb9 \xd0\x90\xd1\x80\xd0\xbc\xd0\xb8\xd0\xb8) ja 24. maist 1919 1. Eesti K\xc3\xbctidiviisi ehk Eesti Punase K\xc3\xbctidiviisi (hiljem brigaadi) komand\xc3\xb6riks, staabi\xc3\xbclem Andrei P\xc3\xb5ld ,, kellena j\xc3\xb5udis Pihkvamaal s\xc3\xb5dida ka Eesti Vabariigi s\xc3\xb5jav\xc3\xa4e vastu._NEWLINE_5. juunil 1919 osales ta Eesti T\xc3\xb6\xc3\xb6rahva Kommuuni laialisaatmisel.\n_START_SECTION_\nVenemaa kodus\xc3\xb5da\n_START_PARAGRAPH_\nP\xc3\xa4rast Punaarmee ja Eesti kommunistliku s\xc3\xb5jav\xc3\xa4gede v\xc3\xa4ljat\xc3\xb5rjumist Eesti territooriumilt viidi Palvadre juhitav Eestimaa k\xc3\xbctidiviis Venemaale Kurski piirkonda, kus ta novembris 1919 osales Eestimaa k\xc3\xbctidiviisiga Kurski linna vallutamises (oli 19.\xe2\x80\x9329. oktoobril 1919 Kurski linna komandant .), Belgorodi ja Izjumi vallutamisel._NEWLINE_1920. aastal l\xc3\xa4ks ta erru s\xc3\xb5jav\xc3\xa4est, tervislikel p\xc3\xb5hjustel \xe2\x80\x93 haigestumise t\xc3\xb5ttu plekilisse t\xc3\xbc\xc3\xbcfusse veebruaris 1920, kuu enne Eesti K\xc3\xbctidiviisi kui rahvusv\xc3\xa4eosa likvideerimist vastavalt Tartu rahulepingule.\n_START_SECTION_\nTegevus NSV Liidus\n_START_PARAGRAPH_\nOsaledes 17.\xe2\x80\x9319. aprillil 1920 Petrogradis peetud VK(b)P KK Eesti Osakondade Keskkomitee (likvideeriti 1929) konverentsil, kus valiti taas (esmakordselt aprillis 1918) Eesti Osakondade Keskkomitee liikmeks._NEWLINE_1920\xe2\x80\x9325 tegutses, kes paralleelselt aastail 1922\xe2\x80\x931924 Petrogradi \xc3\xbclikoolis ajalugu \xc3\xb5ppides, ajaloo ja marksismi-leninismi \xc3\xb5petajana Eesti T\xc3\xb6\xc3\xb6rahva \xc3\x9clikoolis ja L\xc3\xa4\xc3\xa4ne V\xc3\xa4hemusrahvaste Kommunistliku \xc3\x9clikooli Eesti osakonnas._NEWLINE_Jakob Palvadre esines aktiivselt ajakirjanduses ja avaldas hulga teoseid, nagu "Uuem ajalugu klassiv\xc3\xb5itluse seisukohalt" (1922), "Imperialistlik s\xc3\xb5da" (1924), "Trotskismi alused ja leninism" (1925). Tema vaated l\xc3\xa4ksid lahku 1920 asutatud ja k\xc3\xb5igi Eesti organiseeritud t\xc3\xb6\xc3\xb6liste esindamisele pretendeeriva EKP tegelaste Jaan Anveldi, Hans P\xc3\xb6\xc3\xb6gelmanni jt. seisukohtadest. Lahkhelid s\xc3\xbcvenesid eriti p\xc3\xa4rast kommunistide m\xc3\xa4ssukatse mahasurumist Eestis 1. detsembril 1924. M\xc3\xa4ssus osalenud Palvadre ja nn. fontannikud ehk palvadristid (Peeter Peterson, Artur Vallner, Voldemar V\xc3\xb6\xc3\xb6lmann) s\xc3\xbc\xc3\xbcdistasid EKP tegelasi blankismis ja nimetasid m\xc3\xa4ssu tantsuks t\xc3\xb6\xc3\xb6liste laipadel. Palvadristidele aga heideti ette lubamatult rahvuslikku hoiakut (rahvusdemokratismi) ja \xc3\xa4gedas v\xc3\xb5imuv\xc3\xb5itluses t\xc3\xb5rjuti nad 1928. aastaks poliitilistelt juhtkohtadelt NSV Liidus tegutsevates eesti organisatsioonides k\xc3\xb5rvale._NEWLINE_S\xc3\xbcgisel 1924 valiti Palvadre Leningradi Riikliku \xc3\x9clikooli ajaloodotsendiks ja 1927 korraliseks professoriks. 1926 ilmus temalt t\xc3\xb5sine uurimus "1905.\xe2\x80\x931907. a. revolutsioon Eestis"._NEWLINE_1928\xe2\x80\x9330 oli Palvadre \xc3\xbclikoolis \xc3\xbchtlasi ajaloo-keeleteaduskonna dekaan ja 1930\xe2\x80\x9331 Ajaloo-Filoloogia Instituudi juhataja. 1931 m\xc3\xa4\xc3\xa4rati ta Kommunistliku Akadeemia Leningradi osakonna Ajaloo Instituudi asedirektoriks. 1932 sai ta ajalooprefessoriks ja kateedrijuhatajaks Leningradi N\xc3\xb5ukoguliku \xc3\x9clesehitust\xc3\xb6\xc3\xb6 Instituudis.\n_START_SECTION_\nSidemed Eesti suguv\xc3\xb5saga\n_START_PARAGRAPH_\nSel ajal katkes "raudse eesriide" t\xc3\xb5ttu l\xc3\xb5plikult side vendadega Eestis. 1921 oli teda Petrogradis teel Moskvasse k\xc3\xbclastanud vend Anton, I Riigikogu sotsiaaldemokraatliku r\xc3\xbchma juht, hiljutine t\xc3\xb6\xc3\xb6- ja hoolekandeminister, tulevane Riigikohtu liige ja Eesti Vabariigi \xc3\xb5iguskantsler 1938\xe2\x80\x931940, kes hukkus 1941. a. k\xc3\xbc\xc3\xbcditamise ohvrina Venemaal. Vennad j\xc3\xa4id kirjavahetusse kuni jaanuarini 1932, kusjuures A. Palvadre saatis vennale tema palvel Eestis ilmunud ajalooteoseid._NEWLINE_26. mail 1936 JP arreteeriti. Teda ja teisi fontannikuid s\xc3\xbc\xc3\xbcdistati antud ajal levinud vanden\xc3\xb5us-trotskismis, spionaa\xc5\xbais Eesti vabariigi kasuks._NEWLINE_11. oktoober 1936 pandi rahvavaenlaseks tunnistatud JP koos saatusekaaslastega pargasele ja uputati Neevasse. Represseeriti ka tema pere.'